**DIRECȚIA TRANSPORT RUTIER *Nr. 11272***

***Data: 31.03.2017***

**R E F E R A T D E A P R O B A R E**

**a Ordinului ministrului transporturilor pentru modificarea și completarea Metodologiei de atestare a auditorilor de siguranță rutieră, aprobată prin Ordinul ministrului transporturilor nr. 656/2016**

**P**revederile adoptate prinOrdonanţa de urgenţă a Guvernului nr. 22/2016 pentru modificarea şi completarea Legii nr. 265/2008 privind gestionarea siguranţei circulaţiei pe infrastructura rutieră  sunt puse în aplicare potrivit revizuirii şi actualizării reglementărilor subsecvente care includ activităţile referitoare la siguranţa infrastructurii rutiere.

**P**revederile cuprinse în acest proiect de ordin au ca scop:

* punerea în acord a Metodologiei de atestare a auditorilor de siguranță rutieră aprobată prin Ordinul ministrului transporturilor nr. 656/2016, cu prevederile *OUG nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative*, prin eliminarea cerinței de a se depune acte de studii și documente în copie legalizată pentru înscrierea la cursurile de formare profesională a auditorilor de siguranță rutieră;
* eliminarea unor inadvertențe între textul metodologiei și anexa nr. 1 a acesteia - cererea de înscriere la cursuri, care să confere claritate și coerență între metodologie și anexă în ceea ce privește documentele prin care se atestă îndeplinirea condițiilor legale pentru înscrierea la cursurile de formare profesională a auditorilor de siguranță rutieră. Astfel, pentru fiecare document se precizează în mod expres forma în care trebuie prezentat și de asemenea, s-au eliminat diferențele de text dintre metodologie și anexă.;

- urmare experienței acumulate cu ocazia programelor de pregătire profesională a auditorilor de siguranță rutieră, prin modificările propuse privind programul-cadru de formare profesională a auditorilor de siguranță rutieră, se acordă o pondere mai mare pregătirii practice, astfel încât să se asigure o îmbinare armonioasă a pregătirii teoretice cu pregătirea practică prin utilizarea metodelor activ-participative de predare-învățare, cu folosirea sistematică a studiilor de caz şi a aplicaţiilor practice pe reţeaua de drumuri. Astfel, propunerea privind programul-cadru de formare profesională a auditorilor de siguranță rutieră, păstrează numărul total de ore de pregătire (120) dar realizează un echilibru adecvat între teorie și practică: 56 ore de teorie și respectiv 64 ore de practică.

**F**aţă de cele menţionate, vă rugăm să aprobați proiectul de Ordin al ministrului transporturilor pentru aprobarea Metodologiei de atestare a auditorilor de siguranţă rutieră.

**Cu respect,**

**Adriana Kalapis**

**Director**